Document ID: 32008D0222

KOMISSION PÄÄTÖS,
tehty 13 päivänä maaliskuuta 2008,
kolmansien maiden neuvoston direktiivin 96/23/EY mukaisesti esittämien jäämiä koskevien valvontasuunnitelmien hyväksymisestä tehdyn päätöksen 2004/432/EY muuttamisesta
(tiedoksiannettu numerolla K(2008) 932)
(ETA:n kannalta merkityksellinen teksti)
(2008/222/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä ja direktiivien 85/358/ETY ja 86/469/ETY sekä päätösten 89/187/ETY ja 91/664/ETY kumoamisesta 29 päivänä huhtikuuta 1996 annetun neuvoston direktiivin 96/23/EY (1) ja erityisesti sen 29 artiklan 1 kohdan,
sekä katsoo seuraavaa:
(1)
Direktiivissä 96/23/EY vahvistetaan tarkastusmenettelyt, jotka koskevat sen liitteessä I tarkoitettuja aineita ja jäämäryhmiä. Direktiivin 96/23/EY mukaan kolmansien maiden, jotka haluavat olla mukana tai säilyttää asemansa sellaisten kolmansien maiden luettelossa, joista jäsenvaltiot saavat tuoda direktiivissä tarkoitettuja eläimiä ja eläinperäisiä alkutuotteita, on toimitettava suunnitelma, josta käyvät ilmi kyseisten kolmansien maiden tarjoamat takeet mainitussa direktiivissä tarkoitettujen jäämäryhmien ja aineiden valvonnasta.
(2)
Kolmansien maiden neuvoston direktiivin 96/23/EY mukaisesti esittämien jäämiä koskevien valvontasuunnitelmien hyväksymisestä 29 päivänä huhtikuuta 2004 tehdyssä komission päätöksessä 2004/432/EY (2) on luettelo niistä kolmansista maista, jotka ovat esittäneet jäämiä koskevan valvontasuunnitelman, josta käyvät ilmi kyseisten kolmansien maiden tarjoamat takeet mainitun direktiivin edellytysten mukaisesti.
(3)
Brasilia on toimittanut komissiolle uuden hunajaa koskevan jäämien valvontasuunnitelman. Suunnitelman arviointi osoitti sen takaavan riittävällä tavalla hunajaa koskevan jäämien valvonnan kyseisessä kolmannessa maassa. Lisäksi tarkastuskäynnillä Brasiliaan kävi ilmi, että toimivaltainen viranomainen on edistynyt huomattavasti hunajaa koskevan kattavan jäämien valvontasuunnitelman toteuttamisessa ja että kyseinen kolmas maa täyttää nyt yhteisön hunajaa koskevat vaatimukset. Siksi hunaja olisi sisällytettävä päätöksen 2004/432/EY liitteessä olevaan luetteloon Brasilian kohdalle.
(4)
Päätöstä 2004/432/EY olisi sen vuoksi muutettava.
(5)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 2004/432/EY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 13 päivänä maaliskuuta 2008.

Labels: 20
17
5
6